b'\n_START_ARTICLE_\nScuderia Centro Sud\n_START_PARAGRAPH_\nScuderia Centro Sud je nakdanje italijansko dirka\xc5\xa1ko mo\xc5\xa1tvo, ki je med letoma 1956 in 1965 nastopalo na dirkah Formule 1, ustanovil jo je Guglielmo \xc2\xbbMimmo\xc2\xab Dei. V prvih treh sezonah je mo\xc5\xa1tvo ve\xc4\x8dinoma dirkalo z dirkalniki Maserati 250F, kasneje pa \xc5\xa1e z dirkalniki Cooper T51 in BRM P57. Za mo\xc5\xa1tvo so dirkali Cliff Allison, Giancarlo Baghetti, Lorenzo Bandini, Lucien Bianchi, Joakim Bonnier, Louis Chiron, Colin Davis,Masten Gregory, Hans Herrmann, Willy Mairesse, Harry Schell, Maurice Trintignant, Wolfgang von Trips, Luigi Villoresi in Maria Teresa de Filippis, ki je prva dirka\xc4\x8dica v zgodovini Formule 1. Skupno so dirka\xc4\x8di za mo\xc5\xa1tvo nastopili na 214-ih dirkah, na katerih so dosegli pet zmag in \xc5\xa1e osem uvrstitev na stopni\xc4\x8dke. Najbolj\xc5\xa1i rezultat na prvenstvenih dirkah Formule 1 je dosegel Masten Gregory s tretjim mestom na dirki za Veliko nagrado Monaka 1957, zmage na neprvenstvenih dirkah Formule 1 pa so dosegli Harry Schell na dirki za Veliko nagrado Caena 1956, Colin Davis na dirki za Veliko nagrado Messine 1959 in Maurice Trintignant na dirki za Veliko nagrado Buenos Airesa 1960.'